Περιβαλλοντική ευθύνη επιχειρήσεων και η χωρική της διάσταση
Creators: name: Νοτίδου, Θεοδώρα Αντωνίου
Publisher: name: Aristotle University of Thessaloniki
Year: 2022
Subjects: Περιβαλλοντική ευθύνη επιχειρήσεων
Χωρική διάσταση περιβαλλοντικής ευθύνης
Χρηματοοικονομική ασφάλιση περιβαλλοντικής ζημίας
Environmental liability of businesses
Spatial dimension of environmental liability
Financial insurance tools for environmental damage

description: Ο κίνδυνος και η αβεβαιότητα αποτελούν μέρος της καθημερινότητας του σύγχρονου ανθρώπου σε ένα περιβάλλον που αναπτύσσεται ταχύτατα και η ροή των πληροφοριών και η ανάπτυξη νέων τεχνολογιών είναι ραγδαία. Ο εντοπισμός, η κατανόηση και η αξιολόγηση κινδύνων αποτελούν προκλήσεις για κάθε επιχείρηση που καλείται να τους διαχειριστεί. Στο πλαίσιο της παρούσας εργασίας επιχειρείται να αξιολογηθούν ανθρώπινες επιχειρηματικές δραστηριότητες που αναπτύσσονται μέσα στο χώρο με στόχο την αποκάλυψη πιθανών περιβαλλοντικών κινδύνων που ελλοχεύουν από την ανάπτυξη της παραγωγικής διαδικασίας και των διεργασιών της. Το περιβάλλον έχει εισέλθει στην καθημερινότητα των επιχειρήσεων αποτελώντας παράγοντα αμφίδρομης επιρροής της λειτουργίας τους. Η χρήση, η σύνδεση και η αξιολόγηση των εργαλείων εκτίμησης περιβαλλοντικών κινδύνων και επιπτώσεων αποτελεί τη βάση για την ανάπτυξη χρηματοοικονομικών ασφαλιστικών συμβολαίων. Με την Περιβαλλοντική Οδηγία 2004/35/ΕΚ πραγματοποιήθηκε μια πρώτη προσπάθεια σύνδεσης της περιβαλλοντικής ευθύνης και του τρόπου με τον οποίο η χρήση χρηματoοικονομικών εργαλείων ασφάλισης μπορεί να υποστηρίξει αποτελεσματικά την πρόληψη και αξιολόγηση περιβαλλοντικών κινδύνων και την αποκατάσταση αντίστοιχων ζημιών από φορείς εκμετάλλευσης που εμπλέκονται σε δραστηριότητες που μπορούν να υποβαθμίσουν ή να βλάψουν το περιβάλλον. Ένα σύστημα υποχρεωτικής χρηματοοικονομικής ασφάλισης για περιβαλλοντική ζημία, τουλάχιστον για εκείνες τις δραστηριότητες που είναι ιδιαίτερα επικίνδυνες για το περιβάλλον, φαίνεται να είναι η κατάλληλη λύση για την αντιμετώπιση άλλοτε της απροθυμίας των φορέων εκμετάλλευσης και άλλοτε της έλλειψης διορατικότητας στη διαχείριση των περιβαλλοντικών υποχρεώσεων τους. Η πλήρης χρηματοοικονομική ασφάλιση της Περιβαλλοντικής Ευθύνης, όταν οι ενδεχόμενες συνέπειες από τυχαία και μη ζημιογόνα γεγονότα μπορεί να είναι οικονομικά δυσβάσταχτες για κάθε επιχείρηση, στο σύγχρονο ανταγωνιστικό περιβάλλον της παγκοσμιοποίησης αποτελεί πλέον αναγκαιότητα, στοιχείο πρόνοιας και τεκμήριο αξιοπιστίας. Στην παρούσα εργασία εξετάζεται η χρηματοοικονομική ασφάλιση της περιβαλλοντικής ευθύνης επιχειρήσεων, που βρίσκονται εγκατεστημένες στην Ε.Ε., σε ποιες χώρες έχει θεσπιστεί υποχρεωτική ασφάλιση, το ελάχιστο επίπεδο οικονομικών εγγυήσεων, χρηματοοικονομικά εργαλεία, μηχανισμοί και ταμεία χρηματοδότησης στην Ε.Ε., ενώ στο παράρτημα υπάρχουν παραδείγματα από τις ΗΠΑ και άλλες χώρες. Στο δεύτερο σκέλος της εργασίας παρουσιάζεται η χωρική διάσταση της περιβαλλοντικής ευθύνης για την εγκατάσταση βιομηχανικών και εμπορικών δραστηριοτήτων με βάση τους επικείμενους κινδύνους και την επικινδυνότητα καθώς και εργαλεία αναγνώρισης αυτών. Τέλος, αναλύεται η ασφαλιστική αγορά και η συνεισφορά της στη μείωση των καταστροφών από κλιματικούς κινδύνους καθώς και η συσχέτιση μεταξύ των πράσινων ασφαλιστικών συμβολαίων περιβαλλοντικής ευθύνης και της βιώσιμης και ανθεκτικής ανάπτυξης
description: Risk and uncertainty are part of the daily life of modern man in a rapidly developing environment where the flow of information and the development of new technologies are rapid. Identifying, understanding and evaluating risks are challenges for any business that is called upon to manage them. In the context of this work, an attempt is made to evaluate human business activities that develop within the space with the aim of revealing possible environmental risks that arise from the development of the production process and its processes. The environment has entered the everyday life of businesses, being a factor of two-way influence on their operation. The use, linkage and evaluation of environmental risk and impact assessment tools is the basis for the development of financial insurance contracts. With the Environmental Directive 2004/35/EC, a first attempt was made to link environmental liability and how the use of financial insurance tools can effectively support the prevention and assessment of environmental risks and the restoration of corresponding damages by operators involved in activities that can degrade or damage the environment. A system of compulsory financial insurance for environmental damage, at least for those activities that are particularly dangerous for the environment, seems to be the appropriate solution to deal with sometimes the reluctance of operators and sometimes the lack of foresight in managing their environmental liabilities. The full financial insurance of Environmental Liability, when the possible consequences of accidental and non-damaging events can be financially unsustainable for any business, in the modern competitive environment of globalization is now a necessity, an element of welfare and a presumption of reliability. In this paper, the financial insurance of the environmental liability of companies established in the EU is examined, in which countries compulsory insurance has been established, the minimum level of financial guarantees, financial tools, mechanisms and funding funds in the EU, while in annex there are examples from the USA and other countries. In the second part of the work, the spatial dimension of environmental responsibility for the establishment of industrial and commercial activities is presented based on imminent risks and dangerousness as well as tools for their identification. Finally, the insurance market and its contribution to the reduction of disasters from climate risks are analyzed as well as the correlation between green environmental liability insurance policies and sustainable and resilient development